Samuel Greigh

Samuel Greigh (Venemaal tuntud kui Samuil Karlovitš, vene keeles Самуил Карлович Грейг) (30. november 1736 Inverkeithing, Šotimaa – 15. (ukj 26. oktoober) 1788 Tallinn) oli šoti mereväeohvitser Venemaa keisririigi teenistuses. 1764. aastal siirdus Greigh briti laevastikust Vene laevastikku 1. järgu kapteni auastmes. Paistis silma mitmes merelahingus. Vene-Türgi sõja (1768–1774) ajal kuulus laevadega admiral Grigori Spiridovi eskaadri koosseisu ja krahv Aleksei Orlovi nõunikuna osales vahetult laevastiku juhina Çeşme lahingus. Edukate lahingute eest Türgi laevastiku vastu autasustati kontradmiral Greighi Püha Georgi II klassi ordeniga. Alates 1775 oli S. Greigh Balti laevastiku Kroonlinna sadama kõrgeim komandör, aastast 1782 admiral. Juhtis Vene-Rootsi sõjas (1788–1790) Vene laevastikku ja saavutas Suursaare lahingus (17. juulil 1788) tähtsa võidu, mille eest autasustati teda Püha Andrease ordeniga. Tallinna Toomkiriku põhjalöövis asub tema muinsuskaitsealune klassitsistlikus stiilis marmorist hauamonument, mille on kavandatud Venemaal tegutsenud itaalia arhitekt Giacomo Quarenghi. Skulptuursed osad valmistas Itaalias Carraras Giuseppe Luciani. Hauamonumendi laskis püstitada Vene keisrinna Katariina II, kelle soosik Greigh oli. Toomkirikusse matmisel tehti Greighile erand, sest 1773. aastast oli Katariina II enda käsul kirikutesse matmine Venemaal keelatud. Lisaks kinkis Katariina II 13. märtsil (vkj) 1791 tema lesele Sara Greighile (sündinud Cook) ja nende lastele Tartumaal Suure-Konguta mõisa. Püha Georgi ordeni II klass (22. september 1770) Püha Anna orden (25. märts 1774) Püha Aleksander Nevski orden (1776) Püha Vladimiri ordeni I klass (23. november 1782) Püha Andreas Esmakutsutu orden (1788) Tema poeg Alexis Greigh (1775–1845) oli Vene-Türgi sõja sangar, Vene Musta mere laevastiku ülem, Pulkovo observatooriumi rajaja. Pojapoeg Samuil Aleksejevitš Greigh (1827–1887) oli Venemaa rahandusminister 1878–1880. Greigh Anthony Glenn Cross: By the banks of the Neva: chapters from the lives and careers of the British in eighteenth-century Russia, Cambridge University Press, 1997, ISBN 0521552931 lk.186[alaline kõdulink] militera.lib.ru: «Военная литература»: Герой Чесмы и Гогланда. С. К. Грейг Stryk, Leonhard von. Beiträge zur Geschichte der Rittergüter Livlands. Erster Teil, Der ehstnische District mit vier karten. Dorpat: C. Mattiesen, 1877, lk 13 [1]. Erik Amburgeri andmebaas. Nr 83089. funeral-spb.narod.ru: ГРЕЙГ Алексей Самуилович (1775-1845) Genealogisches Handbuch der baltischen Ritterschaften, Teil 2, 1.2: Estland, Görlitz, 1930, lk.207 Tallinna Niguliste Kogudus: Verzeichnis der Beerdigten 1788; TLA.31.1.89:144, lk. 287-292 Moier, Philipp Christian (1788). Kanzelrede, bey der feyerlichen Beerdigung Seiner Excellenz, des Hochwohlgebohrnen Herrn Samuel Greigh, Ihro Russischkayserlichen Majestät hochbetrauten Admirals, Oberbefehlshabers der russischen Flotte in der Ostsee, Mitglieds des Admiralitätscollegii und der Academie der Wissenschaften, Ritters des H. Andreas, des H. Alexander-Newsky, vom großen Kreutze des heiligen Georgs, Erster Klasse des H. Wladimirs und des H. Annen Ordens. Gehalten in der Ritter- und Domkirche zu Reval, den 31ten October, 1788, von Philipp Christian Moier, Oberpastor und Consistorialassessor. Reval: Gedruckt bey Iversen und Fehmer. Lk 14 lk. (autor Philipp Christian Moier) Pahlen, Maximilian von der (1788). Standrede bey der Beerdigung Sr. Excellenz, des Hochwohlgebornen Herrn Herrn Samuel Greigh, Ihro Kaiserl. Majestät hochbetrauten Admirals, obersten Befehlshabers der Russisch Kaiserl. Flotte in der Ostsee, Ritters des St. Andreas, St. Alexander Nevsky, St. Georg vom grossen Creuze, St. Wladimir von der ersten Classe und des St. Annenordens, Mitglied des Reichsadmiralitätscollegii, wie auch der Russisch Kaiserl. Academie der Wissenschaften, gehalten von Maximilian Baron von der Pahlen, Ihro Russisch Kaiserl. Majestät Ingenieurmajor und Ritter. Reval: Lindfors. Lk 7 lk. Аврамий Богданович Асланбегов: Адмирал Алексей Самуилович Грейг : Биографический очерк, С.-Петербург, 1873 Krjutškov, Juri Semjonovitš (1988). Самуил Карлович Грейг, 1735-1788. Москва: Наука (Академия наук СССР). Lk 92 lk. ISBN 5020059757. (autor: Юрий Семенович Крючков) Kultuurimälestiste Riiklik Register: Admiral S. Greighi hauamonument, 18. saj. (marmor) Hauamonumendi foto Grabmaal des Admiral Greigh in der Domkirche in Reval (Eduard Philipp Körber) Biograafia vene keeles